Liepājas valstspilsētas kultūrizpratnes un pašizpausmes mākslā jomas
Vizuālās mākslas olimpiādes (4.–9. klase) organizēšanas un norises

KĀRTĪBA

2023.gada 26.septembrī Liepājā

Kārtība, izdota saskaņā ar 2012.gada 5.jūnija Ministru kabineta Nr. 384 „Mācību priekšmetu olimpiāžu organizēšanas noteikumi” 8.punktu, projekta “Nacionāla un starptautiska mēroga pasākumu īstenošana izglītojamo talantu attīstībai” (vienošanās Nr.8.3.2.1.16/I/002) 2022.gada 24.augusta rīkojumu Nr. 25.1.-04/43 “Par mācību priekšmetu olimpiāžu organizēšanu un norisi 2022./2023. mācību gadā” un Liepājas pilsētas Izglītības pārvaldes 2022.gada 19.septembra rīkojuma Nr.299/02-02 „Par rīcības komisijas izveidi” 2.punktu

**1. Vispārīgie jautājumi**

* 1. Kārtība nosaka, kā Liepājas pilsētas kultūrizpratnes un pašizpausmes mākslā joma (turpmāk – Joma) organizē Liepājas valstspilsētas vizuālās mākslas olimpiādi (turpmāk – olimpiāde), kurā skolēns demonstrē savus sasniegumus mācību priekšmeta apguvē.
	2. Olimpiāde tiek organizēta, lai veicinātu radošo un izziņas darbību un apzinātu talantīgus skolēnus, kuri spēj demonstrēt izcilību un konkurētspēju Liepājas valstspilsētas, valsts un starptautiskajā mērogā.

**2. Olimpiādes mērķi un uzdevumi**

2.1. Padziļināt un paplašināt skolēnu zināšanas vizuālajā mākslā, attīstīt viņu praktiskā darba iemaņas.

2.2. Izzināt pilsētas jaunos talantus un atlasīt kandidātus Kurzemes novada olimpiādei.

2.3. Rosināt skolēnus mērķtiecīgai profesijas izvēlei.

**3. Olimpiādes posmi un organizatoriskā struktūra**

3.1. Olimpiādes dalībnieki ir 4.–9.klašu skolēni.

3.2. Olimpiādes 1.posms – skolas olimpiāde.

3.2.1. Norises laiks: 4.–9. klasēm no 2024.gada 05. līdz 09. februārim

3.2.2. Norises vieta: Liepājas valstspilsētas skolās,

3.2.3. Par skolas olimpiādes norisi un darbu labošanu atbildīgi skolu direktoru vietnieki izglītības jomā un olimpiādes žūrijas komisija,

3.2.4. Olimpiādes uzdevumi tiks nosūtīti skolām.

3.3. Olimpiādes 2. posms – pilsētas posms.

3.3.1. Norises laiks: 4.– 9. klasēm 2024. gada 7. martā plkst.12.00,

3.3.2. Norises vieta: J.Čakstes Liepājas pilsētas10.vidusskolā,

3.3.3. Norises ilgums: 3 astronomiskās stundas,

3.3.4. Organizē Liepājas pilsētas Izglītības pārvaldes izveidota un apstiprināta rīcības komisija,

3.3.5. Uzdevumus un vērtēšanas kritērijus izstrādā vizuālās mākslas priekšmeta metodiķe.

3.4. Olimpiādes 3.posms – Kurzemes novada olimpiāde 4.- 9.klasēm

3.4.1. Norises laiks: 27.03.2024.

3.3.2. Norises vieta: Liepāja

**4. Olimpiādes darbu vērtēšana un uzvarētāju apbalvošana**

4.1. Olimpiādes 2. posma organizēšanu un darbu labošanu vada kultūrizpratnes un pašizpausmes mākslā jomas koordinatore Guna Skabarniece.

4.2. Otrā posma darbus labo un vērtē neatkarīga žūrija (speciālisti mākslas jomā)

4.2.1. Norises laiks: 4. – 9.klasēm 2024.gada 7.martā

4.2.2. Norises vieta: J.Čakstes Liepājas pilsētas 10.vidusskola

4.3. Pie olimpiādes dalībniekiem tās laikā nedrīkst atrasties mobilie saziņas līdzekļi. Šī nosacījuma neievērošana var būt iemesls skolēna diskvalifikācijai.

4.4. Žūrijas komisija var samazināt punktu skaitu, ja netiek ievērota darba kultūra.

4.5. Olimpiādes darbus žūrijas komisija vērtē saskaņā ar izstrādātajiem kritērijiem.

4.6. Pēc Olimpiādes darbu izvērtēšanas žūrijas komisija aizpilda protokolu, kuru paraksta olimpiādes žūrijas komisijas vadītājs un komisijas locekļi.

4.7. Olimpiādes žūrijas komisija ne vēlāk kā piecas darba dienas pēc Olimpiādes norises dienas informē dalībniekus par otrā posma rezultātiem. Olimpiādes rezultāti tiek paziņoti Liepājas pilsētas Izglītības pārvaldei un skolām. Olimpiādes rezultāti ir neapstrīdami.

4.8. Olimpiādē piešķir pirmo, otro un trešo vietu un Atzinības rakstus, pamatojoties uz olimpiādes rezultātiem (1. pakāpi piešķir, ja darbs izpildīts atbilstoši kritērijiem virs 80%).

4.9. Apbalvojumus piešķir ne vairāk kā vienai trešdaļai olimpiādes dalībnieku, pamatojoties uz Olimpiādes rezultātiem.

4.10. Skolēna Olimpiādes darbi tiek uzglabāti pie metodiķa līdz nākamā mācību gada sākumam.

**5. Dalībnieku skaits**

5.1. Uz olimpiādes 2. posmu tiek izvirzīts tāds skolēnu skaits, ko iegūst, katras skolas

 4.- 9.klašu skolnieku skaitu dalot ar 50.

5.2. Noteiktas formas pieteikumus uz 2.kārtu iesūta vizuālās mākslas metodiķei Gunai Skabarniecei līdz 26.februārim uz e-pastu guna.skabarniece@liepaja.edu.lv

5.3. Uz olimpiādes 3.posmu tiks izvirzīti 3 skolēni no katras klašu grupas (4.-5., 6.-7., 8.-9.)

Kārtību sagatavoja vizuālās mākslas metodiķe Guna Skabarniece